Udkast – Aftale om leverance af taxakørsel for Retten i Roskilde –

Udarbejdet 26. juni 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1) Kontraktens parter**

**Ordregiver:**

Retten i Roskilde, Ved Ringen 1, 4000 Roskilde, tlf.nr. 99 68 76 00.

Kontaktperson: dommerfuldmægtig Lisbeth Molter Zenth, liz@domstol.dk.

**Leverandør:**

**TAXASELSKABET**

**Ved denne kontrakt indgås aftale om, at TAXASELSKABET stiller køretøjer og chauffører til rådighed for ORDREGIVER til taxakørsel, typisk for:**

* Udkørende behandling af sag fra fogedretten
* Besigtigelse af fast ejendom i forbindelse med tvangsauktion (fogedretten)
* Udkørende sagsbehandling i forbindelse med notarialforretning (skifteretten).
* Udkørende sagsbehandling i forbindelse med anden sag, (f.eks. besigtigelse i boligretssag eller lignende (kan være fra alle afdelinger indenfor retten)).

**2) Kørslens omfang og gennemførelse**

Den samlede kørsel andrager som udgangspunkt fast kørsel 2 gange om ugen og lejlighedsvis 3 til 4 gange pr. uge.

I perioder kan kørslen andrage færre eller flere antal ugentlige gange, f.eks. i ferieperioder og i uger med helligdage m.v. Ordregiver påtager sig intet ansvar for antallet af kørselsdage.

Som udgangspunkt foretages kørsel af 4 eller 5 timers varighed, men den enkelte kørsel kan andrage et mindre eller større antal timer.

Ordregiver udarbejder en køreplan, hvor turens forløb planlægges af retten med hensyntagen til geografien samt med angivelse af mødested og tidspunkt. Planen fremsendes til TAXASELSKABET senest kl. 14.00 dagen før kørslen, på en aftalt e-mailadresse (TAXASELSKABET@xxxxx). E-mailadressen skal være en sikker e-mail, hvilket forudsætter download af rettens certifikater. Korrespondance kan også aftales til at foregå via www.virk.dk.

Bestillingen kan også – undtagelsesvis – ske pr. telefon.

Bilen møder op efter rettens anvisning, typisk ved rettens lokaler. Mødetidspunktet er sædvanligvis mellem kl. 08.30 – 09.00.

**2b) Krav**

Retten stiller krav til de af taxaselskabet anvendte køretøjer og chauffører.

**3) Krav til anvendte køretøjer**

Taxaselskabet skal levere biler, der er funktionsdygtige og sikkerhedsmæssigt korrekt indrettede og som er rengjorte og røgfrie.

**4) Krav til anvendte chauffører**

Chaufføren skal

* have de for taxakørsel fornødne kompetencer og tilladelser
* kunne tale og forstå dansk
* være uniformsklædte

hvilket vil sige som minimum en overdel, der kan tilpasses vejret og som er udstyret med taxavirksomhedens logo

* underskrive en tavshedserklæring

Retten fremsender en erklæringsblanket ved samarbejdets påbegyndelse.

Det er taxavirksomhedens ansvar, at erklæringen er underskrevet før chaufføren foretager kørsel for retten.

Blanketten skal kunne forevises på anfordring.

* underskrive en erklæring om, at de ikke vil deltage i kørsel i tilfælde, hvor de personligt eller en af dem nærtstående person er berørt af den sag, som retten skal behandle (erklæring om habilitet).

Retten vil fremsende en erklæringsblanket ved samarbejdets påbegyndelse.

Det er taxavirksomhedens ansvar, at erklæringen er underskrevet før chaufføren foretager kørsel for retten.

Blanketten skal kunne forevises på anfordring.

Retten kan til enhver tid meddele TAXASELSKABET, at en navngiven chauffør fremover ikke ønskes anvendt til kørsel for Retten i Roskilde. Årsagen hertil skal oplyses af retten.

Hvis TAXASELSKABET ikke er tilfreds med begrundelsen eller i øvrigt ikke kan godkende denne, må selskabet opsige samarbejdet, jf. aftalens pkt. 9.

**5) Aftaleperiode**

Aftalen træder i kraft den 1. september 2017.

Aftalen udløber d. 1. september 2021 uden yderligere opsigelse eller varsel i øvrigt.

**6) Afregning**

Rekvirent af de pågældende sager ved retten er typisk advokater, inkassovirksomheder eller andre professionelle aktører. I notarialforretninger kan rekvirenten tillige være en privat person og i boligretssager vil rekvirenten typisk være retten.

Alle fogedkørsler og kørsler vedrørende testamenter skal afregnes med rekvirenten direkte og der sker således ingen afregning med retten.

Afregning fremsendes direkte fra TAXASELSKABET til rekvirenten. Har der været kørsel for flere rekvirenter, foretager retten fordeling af betalingen på hver enkelt rekvirent og meddeler denne til TAXASELSKABET. Betalingsfristen bør ansættes til 8 dage netto eller længere.

**7) Priser**

Pris for 1 timers kørsel: xxxxx kr. og derefter xxxx kr. for hver påbegyndt halve time

Pris for 2 timers kørsel: xxxxx kr. og derefter xxxx kr. for hver påbegyndt halve time

Pris for 3 timers kørsel: xxxxx kr. og derefter xxxx kr. for hver påbegyndt halve time

Pris for 4 timers kørsel: xxxxx kr. og derefter xxxx kr. for hver påbegyndt halve time

Pris for 5 timers kørsel: xxxxx kr. og derefter xxxx kr. for hver påbegyndt halve time

Pris for andre ture: xxxx kr. pr. påbegyndt halve time

Mindsteprisen for en kørsel er på 1 time.

Det står i øvrigt retten frit at foretage taxakørsel med anden leverandør i de tilfælde, hvor kørslen har en kort varighed (typisk inden for Roskilde), eller hvor kørslen er af hastende karakter (typisk notarialforretninger, hvor testator er alvorligt syg eller døende, eller fogedforretninger af hastende karakter, f.eks. børnebortførelser).

**8) Klager eller andre henvendelser til retten vedrørende udført kørsel**

TAXASELSKABET er indstillet på at indgå i dialog med retten, såfremt en rekvirent retter henvendelse til retten med spørgsmål eller indsigelser til en fra taxaselskabet foretaget kørsel eller fremsendt afregning.

**9) Opsigelse**

Det står hver af kontraktparterne frit at opsige aftalen med 3 måneders varsel uden angivelse af grund herfor.

**10) Ophævelse**

I tilfælde af væsentlig misligholdelse, kan retten ophæve aftalen med øjeblikkelig virkning. Som eksempel på væsentlig misligholdelse kan nævnes, at TAXASELSKABET gentagne gange ikke kan stille med de biler, som retten anmoder om, eller at bilerne gentagne gange ikke står til rådighed til rette tid eller i den krævede stand. Gentagne klager over chaufførerne kan tillige udgøre væsentlig misligholdelse.

Retten skal have påtalt eventuelle tilfælde af misligholdelse overfor TAXASELSKABET, for at disse efterfølgende skal kunne danne grundlag for en ophævelse af aftalen.

**11) Tvister**

Enhver tvist om eller i anledning af nærværende kontrakt mellem kontraktparterne behandles i henhold til de almindelige regler for civilretlige tvister i retsplejeloven.

**11) Underskrift af aftalen**

**For ordregiver , For leverandøren**

**Retten i Roskilde, TAXASELSKABET**

**Dato: Dato:**

**Underskrift: Underskrift:**